Obsidian (softwarea)

Obsidian  Personal Knowledge Manager (PKM) edo Ezagutzaren Kudeatzaile Pertsonal bat da.   Hau da, ezagutza pertsonak gordetzeko, sailkateko, gordetakoa modu errazean berriz eskuratzeko eta, oro har, kudeatzeko datu-base bat da, esan daiteke,  oharrak hartzeko aplikazio bat dela, Markdown (testu lauak) fitxategiekin lan egiten duena. Horiek modu lokalean kudeatzen ditu eta sinkronizatzeko aukera eamten du. Oharretarako barne-loturak sor ditzeke, gero, konexioak grafo baten moduan bistaratzeko. Erabiltzaileei pentsamenduak eta ezagutzak modu malguan eta ez linealean antolatzen eta egituratzen laguntzeko diseinatuta dago. Softwarea doakoa da erabilera pertsonalerako, ordainpeko lizentzia komertzialekin. 

 Historia 
Obsidian Shida Lik eta Erica Xuk sortu zuten COVID-19aren Pandemiaren berrogeialdian zeuden bitartean. Li eta Xu Waterlooko Unibertsitatean ikasten ari zirela ezagutu zuten elkar, eta hainbat proiektu garatzen lagundu zioten elakrri. Obsidian 2020ko martxoaren 30ean abiatu zen. 1.0.0 bertsioa 2022ko urrian argitaratu zen eta 1.1 bertsioa, «Canvas» oinarrizko osagarria (core plugin) gehitzen zuena, 2022ko abenduan argitaratu zen.

2023ko otsailean, Steph Angok, komunitatearen eraikitzaile ezagunak, Obsidianekin bat egin zuen CEO lenean. 

 Ezaugarriak 
Obsidian Electron softwarearekin garatuta dago. Plataforma anitzeko aplikazio bat da, Windows, Linux eta macOS sistemetan erabil daitekeena, baita Android eta IOS sistema eragilea duten gailu mugikorretan ere. Ez dago programaren web-bertsiorik.

Obsidian testu-dokumentuen karpeta baten gainean aritzen da; programan sarten dugun ohar berri bakoitzak testu-dokumentu berri bat sortzen du, eta dokumentu guztiak aplikazioaren barrutik bila daitezke. Oharren arteko barne-lotura ahalbidetzen du, eta grafo interaktibo bat sortzen du, oharren arteko erlazioak bistaratzen dituena. Obsidian-en testu-formatua Markdown-en bidez lortzen da, baina formatudun testuaren aurrebista eskaintzen du.

 Osagarriak eta gaiak 
Gailu guztietarako Obsidian-en bertsioak pertsonalizatu daitezke luzapenak, gaiak eta snippet-ak gehituz, horrela, erabiltzaileei programaren funtzionalitatea ezaugarri gehigarriekin zabaltzeko edo beste tresna batzuekin integratzeko aukera emanez. Obsidian-ek bi talde berreizten dituen osagarrein artean:  oinarrizko osagarriak, Obsidian garatzaileen lantaldeak askatu eta mantentzen dituenak (Canvas, Nabigatzaile Integratua edo gailuen arteko Sinkronizazioa), eta komunitateak garatzen dituenak, GitHub-en bidez egindako kode irekikoak direnak. Komunitateko osagarrien adibide batzuk dira Kanban estiloko ataza-taula bat, egutegi-widget bat, prozesuak automatizatzekoak, dokumentuak editatzekoak, bozetoak egitekoak eta oharrak masiboki aztertzeko adimen artifizialak txertatzeko aukera ematen duten tresnak. Komunitateak sortutako mila gai baino gehiago daude aplikazioarekin erabiltzeko, norberak berea sortzeko aukeraz gain.

2024an, Web Clipper nabigatzailerako luzapena gehitu zuten, web orriak Obsidian gangaren barruan ohar bihurtzeko aukera ematen duena klik bakar batekin.

 Erabiltzaileen komunikazio kanalak 
Garatzaileek ostatatutako foro bat du, Discord mezularitza zerbitzuan kanal bat eta Reddit-en komunitate bat ditu. Steph Angok, bere aldetik, etorkizuneko inplementazioen aurrerapenak partekatzen ditu bere Twitter/X profilean.

 Hezkuntzan eta ikerketa akademikoan 
Mundu akademikoan Obsidian tresnaren erabilgarritasuna nabarmendu dute batzuek eta "Bigarren bumunina" ezizena ere eman diote. Puntu hauek azpimarragarrienak dira goi mailako ikasketetan eta ikerketetan: informazio multzo handiak kudeatzea, oharrak modu bisual eta intuitiboan konektatzea eta antolatzea, proiektu akademikoak eta erreferentzia bibliografikoak kudeatzea, eskolak eta irakaskuntza-materialak eraginkortasunez prestatzea eta ikerketa antolatuta eta eskuragarri mantentzea.

 Erreferentziak 

 Kanpo-loturak 

 Obsidianen osagarriak
 Obsidianen foro ofiziala

Kategoria:Android sistema eragilerako softwarea
Kategoria:IOS softwarea
Kategoria:MacOSeko softwarea
Kategoria:Windows softwarea